CELEX: 32020R0129
Language: da
Date: 2019-11-26 00:00:00
Title: Kommissionens delegerede forordning (EU) 2020/129 af 26. november 2019 om ændring af den sårbarhedstærskel, der er fastsat i punkt 1, litra b), i bilag VII til Europa-Parlamentets og Rådets forordning (EU) nr. 978/2012 om anvendelse af et arrangement med generelle toldpræferencer

31.1.2020   
               
               
                  DA
               
               
                  Den Europæiske Unions Tidende
               
               
                  L 27/8
               
            
         KOMMISSIONENS DELEGEREDE FORORDNING (EU) 2020/129
         af 26. november 2019
         om ændring af den sårbarhedstærskel, der er fastsat i punkt 1, litra b), i bilag VII til Europa-Parlamentets og Rådets forordning (EU) nr. 978/2012 om anvendelse af et arrangement med generelle toldpræferencer
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 978/2012 af 25. oktober 2012 om anvendelse af et arrangement med generelle toldpræferencer og om ophævelse af Rådets forordning (EF) nr. 732/2008 (1), særlig artikel 9, stk. 2, og
         ud fra følgende betragtninger:
         
                     (1)
                  
                  
                     I henhold til artikel 9, stk. 1, litra a), i forordning (EU) nr. 978/2012 kan et land, der er omfattet af det generelle toldpræferencearrangement (»GSP-ordningen«), indrømmes toldpræferencerne i den særlige ansporende ordning for bæredygtig udvikling og god regeringsførelse, hvis det betragtes som sårbart på grund af mangel på diversificering og utilstrækkelig integration i det internationale handelssystem, jf. bilag VII til forordning (EU) nr. 978/2012.
                  
               
                     (2)
                  
                  
                     I punkt 1, litra b), i bilag VII til forordning (EU) nr. 978/2012 er det fastsat, at for at et land kan betragtes som sårbart, skal dets samlede import af varer opført på listen i bilag IX til Unionen i gennemsnit udgør mindre end 6,5 % i værdi af dets samlede import til Unionen af varer opført i dette bilag med oprindelse i de lande, der er opført på listen i bilag II, i de seneste tre på hinanden følgende år.
                  
               
                     (3)
                  
                  
                     Når listen over GSP-begunstigede lande ændres, tillægges Kommissionen ved forordning (EU) nr. 978/2012 beføjelse til at vedtage delegerede retsakter med henblik på at ændre bilag VII for at revidere den sårbarhedstærskel, der er defineret i bilag VII, punkt 1, litra b), for derved at bibeholde forholdsmæssigt den samme vægtning af sårbarhedstærsklen til fastslåelse af, hvorvidt landene anses for at være sårbare, uanset ændringer i listen over GSP-begunstigede lande. I henhold til bilag VII til forordning (EU) nr. 978/2012 udgør vægtningen af sårbarhedstærsklen gennemsnitsværdien af den samlede import til Unionen fra alle GSP-begunstigede lande af de varer, der er opført i bilag IX.
                  
               
                     (4)
                  
                  
                     Sårbarhedstærsklen blev ved Kommissionens delegerede forordning (EU) 2015/602 (2) ændret fra 2 % til 6,5 % gældende pr. 1. januar 2015.
                  
               
                     (5)
                  
                  
                     Listen over GSP-begunstigede lande i bilag II til forordning (EU) nr. 978/2012 er blevet ændret væsentligt, da 21 lande blev fjernet i tidsrummet mellem den seneste revision af sårbarhedstærsklen i 2015 og den 1. januar 2019. Det er derfor nødvendigt at ændre sårbarhedstærsklen som fastsat i punkt 1, litra b), i bilag VII til forordning (EU) nr. 978/2012.
                  
               
                     (6)
                  
                  
                     Ændringerne i listen over lande i bilag II til forordning (EU) nr. 978/2012 i tidsrummet mellem den seneste revision af sårbarhedstærsklen i 2015 og den 1. januar 2019 har medført et fald på 12,2 % i den samlede import til Unionen fra alle GSP-begunstigede lande af de varer, der er opført i bilag IX. En forhøjelse af sårbarhedstærsklen fra 6,5 % til 7,4 % gældende pr. 1. januar 2019 vil således bibeholde forholdsmæssigt den samme vægtning af sårbarhedstærsklen som fastsat i bilag VII til forordning (EU) nr. 978/2012.
                  
               
                     (7)
                  
                  
                     For at tage hensyn til de faktiske ikrafttrædelsesdatoer for ændringer af listen over lande i bilag II til forordning (EU) nr. 978/2012 samt listens indvirkning på de begunstigede landes sårbarhed finder denne tærskel anvendelse fra den 1. januar 2019 —
                  
               VEDTAGET DENNE FORORDNING:
         
            Artikel 1
            I punkt 1, litra b), i bilag VII til forordning (EU) nr. 978/2012 erstattes tærsklen på »6,5 %« med »7,4 %«.
         
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
            Den anvendes fra den 1. januar 2019.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. november 2019.
            
               
                  På Kommissionens vegne
               
               
                  Formand
               
               Jean-Claude JUNCKER
            
         
         
            (1)  EUT L 303 af 31.10.2012, s. 1.
         
            (2)  Kommissionens delegerede forordning (EU) 2015/602 af 9. februar 2015 om ændring af Europa-Parlamentets og Rådets forordning (EU) nr. 978/2012 for så vidt angår sårbarhedstærsklen defineret i punkt 1, litra b), i bilag VII til samme forordning (EUT L 100 af 17.4.2015, s. 8).